Δημοκρατία της Αντιγκέγια

Η Δημοκρατία της Αντιγκέγια (ή  Αντιγκέια ή Αντιγκέα) (ρωσικά: Респу́блика Адыге́я, Αντιγκεϊκά Адыгэ Республик) είναι ομοσπονδιακό υποκείμενο της Ρωσίας, υπαγόμενο στο Νότιο Διαμέρισμα. Βρίσκεται στους πρόποδες του Καυκάσου και περιβάλλεται από το Κράι Κρασνοντάρ.

Πρωτεύουσα της Αντιγκέγια είναι η πόλη Μαϊκόπ (144.249 κάτοικοι το 2010). Η γενική σχέση αστικού προς αγροτικό πληθυσμό είναι 1 προς 1. 

Σύμφωνα με την απογραφή του 2002, κυρίαρχες εθνότητες είναι οι Αντίγκε (24,2%) και οι Ρώσοι (64,5%). Υπήρξαν επίσης 1.726 κάτοικοι (0,4%) που δήλωσαν Έλληνες.

Γεωγραφία 
Η Αντιγκέγια είναι μια δημοκρατία στην νοτιοανατολική Ευρώπη, στα σύνορα Ανατολικής Ευρώπης - Δυτικής Ασίας, στο δυτικό Καύκασο. Αποτέλεσμα να περιβάλλεται από πεδιάδα στα βόρεια και από βουνά στα νότια. Η έκταση είναι 7.600 τ.χλμ (2.900 τ.χλμ). Το υψηλότερο βουνό είναι το όρος Τσουγκούς με υψόμετρο 3.238 μέτρα. Ο ποταμός Κουμπάν (870 χιλιόμετρα) διαρρέει την περιοχή και είναι πλωτός. Σχηματίζει στα βόρεια μέρος των συνόρων της δημοκρατίας με το Κρασνοντάρ. Άλλοι ποταμοί περιλαμβάνουν τους:
 Ποταμός Μπελάγια
 Ποταμός Τσοκράκ 
 Ποταμός Νταχ
 Ποταμός Φαρς
 Ποταμός Χοντζ
 Ποταμός Κίσα
 Ποταμός Μπολσάγια Λάμπα, σχηματίζει μέρος των ανατολικών συνόρων με την περιφέρεια Κρασνοντάρ.
 Ποταμός Πσεκούπς
 Ποταμός Πσισς 
 Ποταμός Σαχράι
 Ποταμός Σουχόι Κουρντζίπς, κοντά στον αρχαιολογικό χώρο στο σπήλαιο Μέζμαϊσκαγια.

Λίμνες
Η δημοκρατία δεν έχει μεγάλες λίμνες. Ωστόσο, στις μεγάλες τεχνητές λίμνες περιλαμβάνονται οι ακόλουθες: 
Τεχνητή λίμνη Κρασνοντάρσκογιε 
Τεχνητή λίμνη Οκτιάμπρσκογιε
Τεχνητή λίμνη Σαπσούγκσκογιε
Τεχνητή λίμνη Τστσίτσκογιε

Βουνά 
Τα κύρια βουνά και οι κορυφές της δημοκρατίας κυμαίνονται υψομετρικά από τα 2,000 έως τα 3,238 μέτρα (6,562 έως 10,623 πόδια), και σε αυτά περιλαμβάνονται: 
 Όρος Τσουγκούς — 3,238 μέτρα
 Όρος Φιστ — 2,868 μέτρα
 Όρος Όστεν
 Όρος Πσέασχο 
 Όρος Σέπσι

Φυσικές πηγές 
Η δημοκρατία είναι πλούσια σε πετρέλαιο και φυσικό αέριο. Επίσης, στις άλλες φυσικές πηγές περιλαμβάνεται ο χρυσός, το ασήμι, ο σίδηρος και το βολφράμιο.

Κλίμα
Μέση θερμοκασία Ιανουαρίου: 
Μέση θερμοκρασία Ιουλίου: 
Μέση ετήσια βροχόπτωση: 70 εκατοστά (28 ίντσες).
Ακραίες θερμοκρασίες: Στην πρωτεύουσα, το Μαϊκόπ, στις 15 Φεβρουαρίου 2010 καταγράφηκε η απόλυτη μέγιστη θερμοκρασία του χειμώνα, στους +23.4 °C.

Ιστορία 

Η Αυτόνομη Περιφέρεια της Τσερκεσσίας (Αντίγκε) ιδρύθηκε εντός της Ρωσικής Σοβιετικής Ομοσπονδιακής Σοσιαλιστικής Δημοκρατίας στις 27 Ιουλίου του 1922, στις περιοχές της Περιφέρειας Κουμπάν-Μαύρης Θάλασσας, οι οποίες κατοικούνταν κυρίως από Αντίγκε. Εκείνη την εποχή, το Κρασνοντάρ ήταν το διοικητικό κέντρο. Μετονομάστηκε σε Αυτόνομη Περιφέρεια των Αντίγκε (Τσερκεσσίας) στις 24 Αυγούστου του 1922, λίγο μετά την δημιουργία της. Στα πρώτα δύο χρόνια της ύπαρξής της, αποτελούσε μέρος της Ρωσικής ΣΟΣΔ, αλλά στις 17 Οκτωβρίου του 1924 μεταφέρθηκε υπό την δικαιοδοσία του νέου Κράι Βόρειου Καυκάσου εντός της ΡΣΟΣΔ..

Μετονομάστηκε σε Αυτόνομη Περιφέρεια των Αντίγκε, τον Ιούλιο του 1928. Στις 10 Ιανουαρίου του 1934 η αυτόνομη περιφέρεια έγινε μέρος του νέου Κράι Αζόφ-Μαύρης Θάλασσας, το οποίο αποσπάστηκε από το Κράι Βόρειου Καυκάσου. Το Μαϊκόπ έγινε το διοικητικό κέντρο της αυτόνομης περιφέρειας το 1936. Η Αυτόνομη Περιφέρεια των Αντίγκε αποτέλεσε μέρος του Κράι Κρασνοντάρ, όταν αυτό ιδρύθηκε στις 13 Σεπτεμβρίου του 1937.

Στις 3 Ιουλίου του 1991, η περιφέρεια απέκτησε το καθεστώς της δημοκρατίας υπό την δικαιοδοσία της Ρωσικής Ομοσπονδίας. Ο πρώτος πρόεδρος της δημοκρατίας ήταν ο Ασλάν Αλίγιεβιτς Ντζάριμοφ, που εκλέχθηκε στις 5 Ιανουαρίου 1992.

Από το 2002 έως το 2007, ο Χάζρετ Σοβμέν ήταν πρόεδρος. Αυτός, όπως και το μεγαλύτερο μέρος της πολιτικής ελίτ στην Αντιγκέγια, είναι Αντίγκε. Ως αντίδραση σε αυτό, ιδρύθηκε ένας οργανισμός που ονομαζόταν Ένωση των Σλάβων, υποστηρίζοντας ότι οι εθνικοί Ρώσοι είναι αποποινικοποιημένοι στην Αντιγκέγια. Αυτοί ενθάρρυναν την συγχώνευση της Αντιγκέγια με το Κράι Κρασνοντάρ, αλλά έως τώρα έχουν μικρή υποστήριξη γι'αυτήν την πρόταση από την Ρωσική κυβέρνηση. 

Σήμερα, οι σχέσεις μεταξύ των Αντίγκε και των Ρώσων είναι καλές. Οι Ρώσοι σχηματίζουν τα δύο τρίτα του πληθυσμού της Αντιγκέγια.Επίσης, ο σημερινός κυβερνήτης, ο Ασλάν Τχακουσίνοφ είναι εθνοτικός Αντίγκε, και εκλέχθηκε κυρίως λόγω της υποστήριξης των Ρώσων ψηφοφόρων της περιοχής.

Διοικητική διαίρεση 

Η Δημοκρατία της Αντιγκέγια διαιρείται σε εφτά επαρχίες (ραγιόν), δύο πόλεις, και (σε ένα χαμηλότερο διοικητικό επίπεδο) σε πέντε οικισμούς αστικού τύπου. Δημοτικά, η δημοκρατία διαιρείται σε δύο αστικά οκρούγκ, πέντε αστικούς οικισμούς και 46 αστικούς οικισμούς. 

 Σημειώστε ότι το "м.р." στον παραπάνω πίνακα είναι η συντομογραφία του όρου "муниципальный район" (Δημοτική επαρχία)

Δημογραφία 
 Πληθυσμός: Η Δημοκρατία της Αντιγκέγια είχε πληθυσμό 439,996 κατοίκων στην απογραφή του 2010, 447,109 κατοίκους στην απογραφή του 2002 και 432,588 κατοίκους στην Σοβιετική απογραφή του 1989.

Στατιστικά στοιχεία ζωτικής σημασίας 
 Πηγή: Ρωσική Κρατική Ομοσπονδιακή Στατιστική Υπηρεσία

Εθνικές ομάδες 
Σύμφωνα με την απογραφή του 2010,οι Ρώσοι αποτελούν το 63.6% του πληθυσμού της δημοκρατίας, ενώ οι Αντίγκε αποτελούν το 25.8% του πληθυσμού. Επίσης, στις άλλες εθνικές ομάδες περιλαμβάνονται οι Αρμένιοι (που αποτελούν το 3.7% του πληθυσμού), οι Ουκρανοί (που αποτελούν το 1.4% του πληθυσμού), οι Κούρδοι (που αποτελούν το 1.1% του πληθυσμού) και οι Τάταροι (που αποτελούν το 0.6% του πληθυσμού).

Θρησκεία 
Σύμφωνα με μια έρευνα του 2012 το 35.4% του πληθυσμού της Αντιγκέγια είναι Χριστιανοί Ορθόδοξοι, το 13% είναι Μουσουλμάνοι, το 3% είναι λοιποί Χριστιανοί, και το 1% του πληθυσμού είναι Ορθόδοξοι Χριστιανοί που δεν ανήκουν σε κάποια εκκλησία ή ανήκουν σε άλλες (μη-Ρωσικές) Ορθόδοξες εκκλησίες. Επιπροσθέτως, το 30% δηλώνει ότι είναι ''πνευματικοί αλλά όχι θρησκευόμενοι'', το 9% είναι άθεοι και το 8.6% ακολουθεί άλλες θρησκείες ή δεν απάντησε στην ερώτηση.

Αναφορές

Σημειώσεις

Πηγές

Εξωτερικοί σύνδεσμοι 
 Адыгэ Республикэм и Лъэпкъ театр (στα Αντιγκεϊκά)
 Η Φωνή των Κιρκασσιανών (στην γλώσσα Αντίγκε)
  Επίσημη ιστοσελίδα της Δημοκρατίας της Αντιγκέγια 
 Επισκόπηση της Δημοκρατίας της Αντιγκέγια (εφημερίδα Κομμερσάντ)
 Επίσημη ιστοσελίδα του Κρατικού Πανεπιστημίου των Αντίγκε
  Επίσημη ιστοσελίδα του Κρατικού Πανεπιστημίου της Αντιγκέγια
  Επίσημη ιστοσελίδα του Εθνικού Μουσείου της Δημοκρατίας της Αντιγκέγια
 Τοπίο